user
ਅੱਜ-ਕੱਲ੍ਹ ਮਲਿਕਾ ਸ਼ੇਰਾਵਤ ਅਜੈ ਦੇਵਗਨ ਦੀਆਂ ਤਰੀਫ਼ਾਂ ਕਰਦੀ ਨਹੀਂ ਥੱਕਦੀ। ਹੁਣੇ ਹੁਣੇ ਉਸ ਨੇ ਅਜੈ ਦੇਵਗਨ ਨਾਲ ਨਵੀਂ ਆ ਰਹੀ ਫ਼ਿਲਮ ‘ਤੇਜ਼’ ਵਿੱਚ ਲੈਲਾ ਆਈਟਮ ਨੰਬਰ ਕੀਤਾ ਹੈ। ਸੂਤਰਾਂ ਅਨੁਸਾਰ ਉਹ ਸੈੱਟ ’ਤੇ ਅਜੈ ਦੇਵਗਨ ਨਾਲ ਹੀ ਗੱਪਾਂ ਮਾਰਦੀ ਰਹੀ।
ਹਾਲੀਵੁੱਡ ਫ਼ਿਲਮ ‘ਪਾਲੀਟਿਕਸ ਆਫ ਲਵ’ ’ਚ ਆਪਣੀ ਅਦਾਕਾਰੀ ਰਾਹੀਂ ਦਰਸ਼ਕਾਂ ਨੂੰ ਪ੍ਰਭਾਵਤ ਕਰਨ ਤੋਂ ਬਾਅਦ ਮਲਿਕਾ ਇੱਕ ਵਾਰ ਫਿਰ ਬਾਲੀਵੁੱਡ ’ਚ ਵਾਪਸ ਆ ਗਈ ਹੈ। ਇਨ੍ਹੀਂ ਦਿਨੀਂ ਉਹ ਵਿਵੇਕ ਓਬਰਾਏ ਦੇ ਨਾਲ ਫ਼ਿਲਮ ‘ਕਿਸਮਤ’, ‘ਲਵ’, ‘ਪੈਸਾ’ ‘ਦਿੱਲੀ’ ਸਮੇਤ ਕੁਝ ਹੋਰ ਫ਼ਿਲਮਾਂ ਕਰ ਰਹੀ ਹੈ। ਮਲਿਕਾ ਸ਼ੇਰਾਵਤ ਨੇ ਜਦੋਂ ਤੋਂ ਬਾਲੀਵੁੱਡ ’ਚ ਕਦਮ ਰੱਖਿਆ, ਉਦੋਂ ਤੋਂ ਹੀ ਉਹ ਲਗਾਤਾਰ ਕਿਸੇ ਨਾ ਕਿਸੇ ਕਾਰਨ ਕਰਕੇ ਵਿਵਾਦਾਂ ’ਚ ਘਿਰੀ ਰਹੀ ਹੈ। ਉਹ ਖ਼ੁਦ ਕਹਿੰਦੀ ਹੈ ਕਿ ਵਿਵਾਦਾਂ ਨਾਲ ਤਾਂ ਮੇਰਾ ਨਜ਼ਦੀਕੀ ਰਿਸ਼ਤਾ ਹੈ ਪਰ ਮੇਰੇ ’ਤੇ ਇਨ੍ਹਾਂ ਦਾ ਕੋਈ ਅਸਰ ਨਹੀਂ ਕਿਉਂਕਿ ਮੈਂ ਬਹੁਤ ਸਪਸ਼ਟ ਰੂਪ ’ਚ ਗੱਲ ਕਰਦੀ ਹਾਂ। ਹੁਣ ਤਕ ਮੇਰੀ ਸਮਝ ’ਚ ਇਹ ਨਹੀਂ ਆਇਆ ਕਿ ਲੋਕ ਆਪਣੀ ਪੀੜ੍ਹੀ ਹੇਠ ਸੋਟਾ ਮਾਰਨ ਦੀ ਥਾਂ ਹੋਰਾਂ ਬਾਰੇ ਵਿਵਾਦ ਕਿਉਂ ਖੜ੍ਹੇ ਕਰਦੇ ਹਨ? ਮੈਂ ਕਦੇ ਕਿਸੇ ਵਿਵਾਦ ਨੂੰ ਜਨਮ ਨਹੀਂ ਦਿੱਤਾ। ਇਸ ਦੇ ਬਾਵਜੂਦ ਵਿਵਾਦ ਉੱਠਦੇ ਰਹਿੰਦੇ ਹਨ ਅਤੇ ਮੈਂ ਉਨ੍ਹਾਂ ਦਾ ਲੁਤਫ਼ ਉਠਾਉਂਦੀ ਹਾਂ।

ਸਵਾਲ: ਤੁਹਾਡੀ ਫ਼ਿਲਮ ‘ਹਿਸ’ ਨੂੰ ਦਰਸ਼ਕਾਂ ਨੇ ਪੂਰੀ ਤਰ੍ਹਾਂ ਨਕਾਰ ਦਿੱਤਾ ਤੇ ‘ਡਬਲ ਧਮਾਲ’ ਨੂੰ ਵੀ ਜ਼ਿਆਦਾ ਸਫ਼ਲਤਾ ਨਹੀਂ ਮਿਲੀ ਜਦੋਂਕਿ ਇਸ ਫ਼ਿਲਮ ਦਾ ਗੀਤ ‘ਜਲੇਬੀ ਬਾਈ’ ਕਾਫ਼ੀ ਚਰਚਿਤ ਰਿਹਾ ਸੀ?
ਜਵਾਬ: ਸਫ਼ਲਤਾ ਤੇ ਅਸਫ਼ਲਤਾ ਜ਼ਿੰਦਗੀ ਦੇ ਇੱਕੋ ਸਿੱਕੇ ਦੇ ਦੋ ਪਹਿਲੂ ਹਨ। ਮੈਂ ਕਦੇ ਇਸ ਦੀ ਪਰਵਾਹ ਨਹੀਂ ਕੀਤੀ। ਮੈਂ ਤਾਂ ਸਿਰਫ਼ ਆਪਣੇ ਕੰਮ ਨੂੰ ਈਮਾਨਦਾਰੀ ਨਾਲ ਕਰਨ ਵੱਲ ਧਿਆਨ ਦਿੰਦੀ ਹਾਂ। ਜਦੋਂ ਤਕ ਮੇਰੇ ਕੋਲ ਕੰਮ ਹੈ, ਉਦੋਂ ਤਕ ਆਪਣੇ ਆਪ ਨੂੰ ਸਫ਼ਲ ਮੰਨਦੀ ਹਾਂ। ਅੱਜ ਦੀ ਤਰੀਕ ’ਚ ਮੇਰੇ ਕੋਲ ਫ਼ਿਲਮਾਂ ਦੀ ਘਾਟ ਨਹੀਂ ਹੈ। ਮੈਂ ਜਿੱਥੇ ਵਿਵੇਕ ਓਬਰਾਏ ਨਾਲ ਸੰਜੇ ਖੰਡੂਰੀ ਦੀ ਫ਼ਿਲਮ ‘ਕਿਸਮਤ’, ‘ਲਵ’, ‘ਪੈਸਾ’, ‘ਦਿੱਲੀ’ ਕਰ ਰਹੀ ਹਾਂ, ਉੱਥੇ ਅਭਿਨੇਤਾ-ਨਿਰਮਾਤਾ ਸੋਨੂੰ ਸੂਦ ਨਾਲ ਫ਼ਿਲਮ ‘ਲੱਕੀ-ਅਣਲੱਕੀ’ ਕਰ ਰਹੀ ਹਾਂ। ਮੇਰੀ ਸਮਝ ’ਚ ਤਾਂ ਇਹੀ ਨਹੀਂ ਆਉਂਦਾ ਜਦੋਂ ਮੇਰੀ ਕੋਈ ਫ਼ਿਲਮ ਸਫ਼ਲ ਹੁੰਦੀ ਹੈ ਤਾਂ ਮੀਡੀਆ ਚੁੱਪੀ ਧਾਰ ਲੈਂਦਾ ਹੈ ਤੇ ਜਦੋਂ ਕੋਈ ਅਸਫ਼ਲ ਹੁੰਦੀ ਹੈ ਤਾਂ ਵਧਾ ਚੜ੍ਹਾ ਕੇ ਗੱਲ ਕੀਤੀ ਜਾਂਦੀ ਹੈ। ਮੇਰੀ ਹਾਲੀਵੁੱਡ ਫ਼ਿਲਮ ‘ਪਾਲੀਟਿਕਸ ਆਫ ਲਵ’ ਨੂੰ ਵਿਦੇਸ਼ਾਂ ’ਚ ਕਾਫ਼ੀ ਪਸੰਦ ਕੀਤਾ ਗਿਆ ਪਰ ਹਿੰਦੁਸਤਾਨੀ ਮੀਡੀਆ ਨੇ ਇਸ ਨੂੰ ਕੋਈ ਤਵੱਜੋ ਨਹੀਂ ਦਿੱਤੀ।

ਸਵਾਲ: ਤੁਹਾਡੀ ਹਾਲੀਵੁੱਡ ਫ਼ਿਲਮ ‘ਪਾਲੀਟਿਕਸ ਆਫ ਲਵ’ ਭਾਰਤ ’ਚ ਰਿਲੀਜ਼ ਨਹੀਂ ਹੋਈ ਤੇ ਨਾ ਹੀ ਤੁਸੀਂ ਜਾਂ ਨਿਰਮਾਤਾ ਨੇ ਇਸ ਬਾਰੇ ਕੁਝ ਦੱਸਿਆ?
ਜਵਾਬ: ਉਹੋ ! ਇਹ ਤਾਂ ਗੜਬੜ ਹੋ ਗਈ ਪਰ ਤੁਸੀਂ ਚਿੰਤਾ ਨਾ ਕਰੋ। ਬਹੁਤ ਜਲਦੀ ਅਸੀਂ ਇਸ ਫ਼ਿਲਮ ਨੂੰ ਭਾਰਤੀ ਸਿਨੇਮਾ ਘਰਾਂ ’ਚ ਦਿਖਾਵਾਂਗੇ।

ਸਵਾਲ: ਕੀ ਤੁਸੀਂ ਕਿਸੇ ਹਾਲੀਵੁੱਡ ਫ਼ਿਲਮ ਦੇ ਸਬੰਧ ਵਿੱਚ ਅਮਰੀਕਾ ਦੇ ਰਾਸ਼ਟਰਪਤੀ ਬਰਾਕ ਓਬਾਮਾ ਨੂੰ ਮਿਲੇ ਸੀ?
ਜਵਾਬ: ਜੀ ਹਾਂ, ਇਸ ਫ਼ਿਲਮ ਦੇ ਸਿਲਸਿਲੇ ’ਚ ਹੀ ਬਰਾਕ ਓਬਾਮਾ ਨਾਲ ਮੇਰੀ ਦੋ ਵਾਰੀ ਮੁਲਾਕਾਤ ਹੋਈ। ਉਨ੍ਹਾਂ ਨਾਲ ਮੁਲਾਕਾਤ ਤੋਂ ਬਾਅਦ ਮੈਨੂੰ ਪਤਾ ਲੱਗਿਆ ਕਿ ਮੈਂ ਉਨ੍ਹਾਂ ਦੀ ਪਸੰਦੀਦਾ ਕਲਾਕਾਰ ਹਾਂ। ਉਨ੍ਹਾਂ ਕਿਹਾ ਕਿ ਮੈਨੂੰ ਖੁਸ਼ੀ ਹੈ ਕਿ ਇੱਕ ਭਾਰਤੀ ਹੁੰਦੇ ਹੋਏ ਤੁਸੀਂ ਪੂਰੇ ਸੰਸਾਰ ’ਚ ਛਾ ਗਏ। ਤੇਰੇ ਅੰਦਰ ਹਰ ਹਾਲਾਤ ਨਾਲ ਲੜਨ ਦੀ ਸ਼ਕਤੀ ਹੈ। ਮੈਨੂੰ ਉਮੀਦ ਹੈ ਕਿ ਕੌਮਾਂਤਰੀ ਫ਼ਿਲਮ ਜਗਤ ’ਚ ਤੇਰਾ ਨਾਂ ਰੌਸ਼ਨ ਹੋਵੇਗਾ। ਅਮਰੀਕਾ ਵਰਗੇ ਦੇਸ਼ ਦੇ ਰਾਸ਼ਟਰਪਤੀ ਦੇ ਮੂੰਹੋਂ ਅਜਿਹੇ ਸ਼ਬਦ ਸੁਣਨ ਤੋਂ ਬਾਅਦ ਹੋਰ ਕੀ ਚਾਹੀਦਾ?

ਸਵਾਲ: ਤਾਂ ਫਿਰ ਕੀ ਤੁਸੀਂ ਹਾਲੀਵੁੱਡ ਤਕ ਹੀ ਸੀਮਤ ਰਹਿਣਾ ਚਾਹੁੰਦੇ ਹੋ?
ਜਵਾਬ: ਕੀਹਨੇ ਕਿਹਾ ! ਜੇ ਅਜਿਹਾ ਹੁੰਦਾ ਤਾਂ ‘ਪਾਲੀਟਿਕਸ ਆਫ ਲਵ’ ਤੋਂ ਬਾਅਦ ਮੈਂ ਬਾਲੀਵੁੱਡ ਦੀਆਂ ਫ਼ਿਲਮਾਂ ’ਚ ਕਦੇ ਰੁੱਝੀ ਨਾ ਹੁੰਦੀ। ਮੈਂ ਅੱਜ ਜੋ ਕੁਝ ਵੀ ਹਾਂ ਬਾਲੀਵੁੱਡ ਕਰਕੇ। ਮੈਂ ਇਸ ਨੂੰ ਕਦੇ ਅਲਵਿਦਾ ਨਹੀਂ ਕਹਾਂਗੀ। ਹਰ ਸਾਲ ਹਾਲੀਵੁੱਡ ਦੀ ਇੱਕ ਫ਼ਿਲਮ ਜ਼ਰੂਰ ਕਰਨਾ ਚਾਹੁੰਦੀ ਹਾਂ।

ਸਵਾਲ: ਜੇ ਇਹੋ ਗੱਲ ਹੈ ਤਾਂ ਤੁਸੀਂ ਨਿਰਮਾਤਾ ਵਿਨੋਦ ਬਚਨ ਤੇ ਨਿਰਦੇਸ਼ਕ ਆਨੰਦ ਕੁਮਾਰ ਦੀ ਫ਼ਿਲਮ ‘ਜ਼ਿਲ੍ਹਾ ਗਾਜ਼ੀਆਬਾਦ’ ਕਰਨ ਤੋਂ ਸਾਫ਼ ਮਨ੍ਹਾਂ ਕਿਉਂ ਕੀਤਾ?
ਜਵਾਬ: ਮੇਰੀ ਸਮਝ ’ਚ ਨਹੀਂ ਆ ਰਿਹਾ ਕਿ ਇਸ ਫ਼ਿਲਮ ਨੂੰ ਲੈ ਕੇ ਇਹ ਗੱਲਾਂ ਕਿਉਂ ਹੋ ਰਹੀਆਂ ਹਨ ਜਦੋਂਕਿ ਮੈਨੂੰ ਇਸ ਫ਼ਿਲਮ ਦੀ ਕੋਈ ਪੇਸ਼ਕਸ਼ ਹੀ ਨਹੀਂ ਹੋਈ। ਫਿਰ ਇਸ ਫ਼ਿਲਮ ’ਚ ਕੰਮ ਕਰਨ ਤੋਂ ਮਨ੍ਹਾਂ ਕਰਨ ਦਾ ਤਾਂ ਸਵਾਲ ਹੀ ਪੈਦਾ ਨਹੀਂ ਹੁੰਦਾ। ਹਾਂ ਐਨਾ ਪਤਾ ਹੈ ਕਿ ਇਸ ਫ਼ਿਲਮ ਦੇ ਨਿਰਮਾਤਾ ਤੇ ਨਿਰਦੇਸ਼ਕ ਨੇ ਇਸ ਫ਼ਿਲਮ ਨੂੰ ਲੈ ਕੇ ਬਿਪਾਸ਼ਾ ਬਾਸੂ ਨਾਲ ਗੱਲ ਕੀਤੀ ਸੀ। ਫਿਰ ਕੀ ਹੋਇਆ ਮੈਨੂੰ ਨਹੀਂ ਪਤਾ।

ਸਵਾਲ: ਤੁਹਾਡੇ ਬਾਰੇ ਕਿਹਾ ਜਾਂਦਾ ਹੈ ਕਿ ਤੁਸੀਂ ਭੱਟ ਕੈਂਪ ਨਾਲੋਂ ਨਾਤਾ ਤੋੜ ਲਿਆ ਹੈ ਜਦੋਂਕਿ ਤੁਹਾਨੂੰ ਉਨ੍ਹਾਂ ਨੇ ਬਰੇਕ ਦਿੱਤੀ ਸੀ। ਮਹੇਸ਼ ਭੱਟ ਨੇ ਮਰਡਰ ਦੇ ਸੀਕੁਅਲ ਲਈ ਤੁਹਾਡੇ ਨਾਲ ਗੱਲ ਕੀਤੀ ਸੀ ਪਰ ਤੁਸੀਂ ਐਨੀ ਵੱਡੀ ਰਕਮ ਮੰਗੀ ਕਿ ਉਨ੍ਹਾਂ ਨੇ ਦੂਰੀ ਬਣਾ ਲਈ?
ਜਵਾਬ: ਬਕਵਾਸ ! ਮੈਂ ਮਹੇਸ਼ ਭੱਟ ਨੂੰ ਕਦੇ ਮਨ੍ਹਾਂ ਨਹੀਂ ਕਰ ਸਕਦੀ ਤੇ ਨਾ ਹੀ ਪੈਸੇ ਨੂੰ ਲੈ ਕੇ ਇਹੋ ਜਿਹੀ ਗੱਲ ਕਰ ਸਕਦੀ ਹਾਂ। ਮੈਂ ਮਹੇਸ਼ ਭੱਟ ਨਾਲ ਕੰਮ ਕਰਨਾ ਚਾਹੁੰਦੀ ਹਾਂ। ਉਸ ਤੋਂ ਵੀ ਵੱਡੀ ਗੱਲ ਇਹ ਹੈ ਕਿ ਫ਼ਿਲਮ ਮਰਡਰ ਦੇ ਸੀਕੁਅਲ ਲਈ ਮੇਰੇ ਨਾਲ ਕਦੇ ਸੰਪਰਕ ਕੀਤਾ ਹੀ ਨਹੀਂ ਗਿਆ।

ਸਵਾਲ: ਕੋਈ ਅਗਾਊਂ ਯੋਜਨਾ?
ਜਵਾਬ: ਮੈਂ ਬਹੁਤ ਸਾਰਾ ਕੰਮ ਕਰਨਾ ਹੈ ਤੇ ਆਪਣੇ ਭਰਾ ਬਿਕਰਮ ਨੂੰ ਪੈਰਾਂ ’ਤੇ ਖੜ੍ਹੇ ਕਰਨਾ ਹੈ। ਉਸ ਵਿੱਚ ਬਾਲੀਵੁੱਡ ਦਾ ਹੀਰੋ ਬਣਨ ਦੇ ਸਾਰੇ ਗੁਣ ਹਨ ਪਰ ਕਿਸੇ ਨਿਰਮਾਤਾ ਦੀ ਉਸ ’ਤੇ ਨਜ਼ਰ ਨਹੀਂ ਪਈ।

ਸਵਾਲ: ਤੁਸੀਂ ਆਪਣੀ ਨਿੱਜੀ ਜ਼ਿੰਦਗੀ ’ਚ ਕਿਸੇ ਇਨਸਾਨ ਬਾਰੇ ਕੋਈ ਚਰਚਾ ਨਹੀਂ ਕਰਦੇ?
ਜਵਾਬ: ਕਿਉਂਕਿ ਮੇਰੀ ਜ਼ਿੰਦਗੀ ’ਚ ਮੇਰੇ ਭਰਾ ਬਿਕਰਮ ਤੋਂ ਬਿਨਾਂ ਹੋਰ ਕੋਈ ਮਰਦ ਨਹੀਂ। ਫਿਰ ਮੈਂ ਚਰਚਾ ਕੀ ਕਰਾਂ।

ਸਵਾਲ: ਆਪਣੇ ਹੁਣ ਤਕ ਦੇ ਸਫ਼ਰ ਬਾਰੇ ਕੋਈ ਪਛਤਾਵਾ ਹੈ?
ਜਵਾਬ: ਰਾਤ ਗਈ ਬਾਤ ਗਈ। ਮੈਂ ਕਦੇ ਬੀਤੇ ਬਾਰੇ ਨਹੀਂ ਸੋਚਦੀ।

ਸਵਾਲ: ਹਾਲੀਵੁੱਡ ਦੇ ਸਟਾਰ ਅਦਾਕਾਰ ਜੈਕੀ ਚੈਨ ਨਾਲ ਤੁਹਾਡੇ ਸਬੰਧਾਂ ਦੀ ਅਕਸਰ ਚਰਚਾ ਹੁੰਦੀ ਰਹਿੰਦੀ ਹੈ?
ਜਵਾਬ: ਉਹ ਮੇਰੇ ਦੋਸਤ ਹਨ। ਇੱਕ ਅਦਾਕਾਰ ਦੇ ਤੌਰ ’ਤੇ ਉਨ੍ਹਾਂ ਮੇਰੀ ਕਾਫ਼ੀ ਮਦਦ ਕੀਤੀ। ਅੱਜ ਹਾਲੀਵੁੱਡ ’ਚ ਮੈਂ ਉਨ੍ਹਾਂ ਦੀ ਬਦੌਲਤ ਕੰਮ ਕਰ ਪਾ ਰਹੀ ਹਾਂ। ਅਸੀਂ ਸੰਪਰਕ ’ਚ ਹਾਂ ਪਰ ਸਾਡੇ ਵਿੱਚ ਦੋਸਤੀ ਤੋਂ ਬਿਨਾਂ ਹੋਰ ਕੋਈ ਸਬੰਧ ਨਹੀਂ।

ਸਵਾਲ: ਕਿਹਾ ਜਾਂਦਾ ਹੈ ਕਿ ਪਿਆਰ ਬਿਨਾਂ ਕੋਈ ਜ਼ਿੰਦਗੀ ਨਹੀਂ?
ਜਵਾਬ: ਇਹੀ ਵਿਡੰਬਨਾ ਕਿ ਅੱਜ ਤਕ ਮੈਨੂੰ ਕੋਈ ਪਸੰਦੀਦਾ ਇਨਸਾਨ ਨਹੀਂ ਮਿਲਿਆ। ਹਰ ਵਾਰ ਆਸਕਰ ਜਾਂਦੀ ਹੈ ਤੇ ਇੱਧਰ ਧਿਆਨ ਦੇਣ ਦੀ ਕੋਸ਼ਿਸ਼ ਕਰਦੀ ਹਾਂ ਪਰ ਕੋਈ ਅਜਿਹਾ ਨਹੀਂ ਮਿਲਿਆ। ਕਾਸ਼! ਕੋਈ ਅਜਿਹੀ ਫ਼ਿਲਮ ਹੋਵੇ, ਜਿਸ ’ਚ ਮੈਂ ਆਪਣੇ ਹੁਨਰ ਦਾ ਲੋਹਾ ਮੰਨਵਾ ਸਕਾਂ। ਫਿਲਹਾਲ ਮੈਂ ਪਿਆਰ ਨੂੰ ਭੁਲਾ ਕੇ ਆਸਕਰ ਵੱਲ ਧਿਆਨ ਦੇਣਾ ਚਾਹੁੰਦੀ ਹਾਂ।   ਇਹ ਸਮਝ ਲਵੋ ਕਿ ਹਾਲ ਦੀ ਘੜੀ ਮੈਨੂੰ ਆਸਕਰ ਨਾਲ ਪਿਆਰ ਹੈ।

ਸਵਾਲ: ਕੋਈ ਕਿਰਦਾਰ ਜੋ ਤੁਸੀਂ ਨਿਭਾਉਣਾ ਚਾਹੁੰਦੇ ਹੋ?
ਜਵਾਬ: ਮੈਂ ਹਰ ਤਰ੍ਹਾਂ ਦਾ ਕਿਰਦਾਰ ਨਿਭਾਉਣਾ ਚਾਹੁੰਦੀ ਹਾਂ। ਮੈਂ ਆਪਣੇ ਆਪ ਨੂੰ ਕਿਸੇ ਹੱਦ ਤਕ ਮਹਿਦੂਦ ਨਹੀਂ ਕੀਤਾ। ਮੈਨੂੰ ਉਮੀਦ ਹੈ ਕਿ ਇੱਕ ਦਿਨ ਮੇਰੀ ਕਲਾ ਦਾ ਮੁੱਲ ਪਵੇਗਾ ਤੇ ਮੇਰੀ ਇਸ ਕਲਾ ਨੂੰ ਉਭਾਰ ਕੇ ਸਾਹਮਣੇ ਆਵੇਗਾ।

ਪ੍ਰਸ਼ਨਃ  ਮਲਿਕਾ ਸ਼ੇਰਾਵਤ ਦੀਆਂ ਕੁਝ ਫ਼ਿਲਮਾਂ ਦੇ ਨਾਮ ਦਸੋ?

assistant
ਉੱਤਰਃ।  ਮਲਿਕਾ ਸ਼ੇਰਾਵਤ ਦੀਆਂ ਕੁਝ ਫ਼ਿਲਮਾਂ ਇਹ ਹਨ,
  ‘ਕਿਸਮਤ’, ‘ਲਵ’, ‘ਪੈਸਾ’, ‘ਦਿੱਲੀ’, ‘ਹਿਸ’,‘ਡਬਲ ਧਮਾਲ’ ,‘ਜਲੇਬੀ ਬਾਈ’ ਅਤੇ ‘ਲੱਕੀ-ਅਣਲੱਕੀ’ ।